TKN รายได้ขายใน-ต่างประเทศฟื้น หนุนกำไร Q1 โต 164%
TKN กำไรไตรมาส 1/66 โต 164% แตะ 166 ล้านบาท จากปีก่อนกำไร 62.79 ล้านบาท รับรายได้ขายใน-ต่างประเทศฟื้น โดยเฉพาะประเทศจีนที่ยุติมาตรการโควิดเป็นศูนย์ในประเทศ
TKN รายได้ขายใน-ต่างประเทศฟื้น โดยเฉพาะประเทศจีน หนุนกำไรไตรมาส 1/66 โต 164% แตะ 166 ล้านบาท
12 พ.ค. 2566

บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

โดยบริษัทฯ มีรายได้จากการขายไตรมาส 1 จำนวน 1,243.7 ล้านบาท เพิ่มขึ้นร้อยละ 28.5 จากไตรมาสเดียวกันปีที่ผ่านมา และยังคงมีการปรับตัวที่เพิ่มขึ้นกว่าไตรมาส 4/65 เป็นผลมาจากทั้งในส่วนของตลาดในประเทศที่มีการเติบโตของยอดขายในทุกๆ ช่องทางไปพร้อมๆ กับการส่งเสริมการขายและการตลาด ซึ่งทาให้เกิดการขยายตัวของการอุปสงค์ในบริโภคสาหร่ายในประเทศอย่างต่อเนื่อง และการเติบโตของตลาดต่างประเทศทั้งจากการเติบโตในประเทศจีนที่มีการยุติมาตรการโควิดเป็นศูนย์ในประเทศ ทำให้มีการบริโภคและความต้องการสินค้าอุปโภคบริโภคเพิ่มขึ้น รวมถึงการเติบโตในอีกหลายๆ ประเทศ เช่น สหรัฐอเมริกา อินโดนีเซีย มาเลเซีย ที่มียอดขายเพิ่มขึ้นอย่างต่อเนื่องเช่นกัน